Fyrstu skref Trumps sem forseta hafi verið betur skipulögð en kunni að virðast : hann hafi af trúmennsku framfylgt stefnu eða að minnsta kosti reist vörður sem séu bæði í anda íhaldsstefnu repúblíkana og þjóðernisstefnu hægri manna . Að baki stefnunni um að loka Bandaríkjunum tímabundið fyrir múslimum frá sjö löndum búi tilraun til að skapa svigrúm á meðan unnið sé að þróun nýs skoðunarkerfis við landamæraeftirlit til frambúðar . Minni ógn stafi af Rússum en Ríki íslams . Hann leggi áherslu á valdapólitík frekar en boðskap um frjálslyndi og lýðræði . Það taki á að horfast í augu við hráar staðreyndir sögunnar eftir að hafa látið sig dreyma um allsherjar lýðræði í áratugi . Menn eigi ekki að vanmeta Trump , honum sé síður en svo alls varnað .